Henri Bergson

Henri Bergson (* 18. október 1859, Paríž, Francúzsko – † 4. január 1941, Paríž) bol francúzsky filozof, predstaviteľ intuitivizmu a filozofie života. V Bergsonovom myslení sú živé najmä motívy Platónovej filozofie, neskorého Schellinga, Schopenhauera a samozrejme francúzska filozofická tradícia. Základným pojmom Bergsonovej filozofie je pojem čistého, nehmotného plynutia, presnejšie povedané trvania (fr. durée) ako prvopočiatku všetkého jestvujúceho. Hmota, čas, pohyb sú rozličnými formami prejavu tohto pôvodného trvania. Poznanie trvania je prístupné iba intuícii, čiže aktu poznania zhodného s aktom, ktorým sa rodí skutočnosť. Na evolučnom procese akcentuje Bergson jeho tvorivostnú stránku a interpretuje ju vitalisticky.

Skutočnosť je podľa Bergsona tvorivý proces, ktorý v každom novom časovom okamihu prináša novosť, nevymedziteľnú a nepochopiteľnú z minulých skúseností a daností.

 Dielo 
 Essai sur les données immédiates de la conscience, 1889
 Matière et mémoire, essai sur la relation du corps à l'esprit, 1896
 Le rire, 1900
 L'évolution créatrice, 1907
 Réflexions sur le temps, l'espace et la vie, 1920
 Durée et simultanéité. A propos de la théorie d'Einstein, 1922
 Les deux sources de la morale et de la religion, 1932
 La pensée et le mouvant, 1934
 Écrits et Paroles, 3 zv. 1957-1959
 Mémoire et vie, 1957
 Œuvres, 1959

 Iné projekty 

 Zdroje 





Kategória:Filozofi 20. storočia
Kategória:Filozofi jazyka
Kategória:Francúzski filozofi
Kategória:Nositelia Nobelovej ceny za literatúru
Kategória:Francúzski nositelia Nobelovej ceny
Kategória:Členovia Francúzskej akadémie
Kategória:Absolventi École Normale Supérieure
Kategória:Osobnosti z Paríža